CELEX: 
Language: ro
Date: 2020-08-25 00:00:00
Title: REGULAMENTUL DELEGAT (UE) …/… AL COMISIEI de modificare a Regulamentului delegat (UE) 2019/2035 de completare a Regulamentului (UE) 2016/429 al Parlamentului European și al Consiliului în ceea ce privește normele pentru unitățile care dețin animale terestre și incubatoare, precum și pentru trasabilitatea anumitor animale terestre deținute și a ouălor pentru incubație

COMISIA
                             EUROPEANĂ

                                                      Bruxelles, 25.8.2020
                                                      C(2020) 5730 final

                  REGULAMENTUL DELEGAT (UE) …/… AL COMISIEI

                                         din 25.8.2020

            de modificare a Regulamentului delegat (UE) 2019/2035 de completare a
     Regulamentului (UE) 2016/429 al Parlamentului European și al Consiliului în ceea ce
     privește normele pentru unitățile care dețin animale terestre și incubatoare, precum și
      pentru trasabilitatea anumitor animale terestre deținute și a ouălor pentru incubație

                                 (Text cu relevanță pentru SEE)

RO                                                                                             RO
 ---pagebreak---                                             EXPUNERE DE MOTIVE

     1.       CONTEXTUL ACTULUI DELEGAT
     Regulamentul (UE) 2016/429 al Parlamentului European și al Consiliului din 9 martie 2016
     privind bolile transmisibile ale animalelor și de modificare și de abrogare a anumitor acte din
     domeniul sănătății animalelor („Legea privind sănătatea animală”)1 instituie norme pentru
     prevenirea și controlul bolilor care sunt transmisibile la animale și la oameni, inclusiv, printre
     altele, norme pentru unitățile care dețin animale terestre și incubatoare, precum și pentru
     trasabilitatea anumitor animale terestre deținute și a ouălor pentru incubație pe teritoriul
     Uniunii. De asemenea, regulamentul acordă Comisiei competența de a adopta, prin
     intermediul actelor delegate, norme de completare a anumitor elemente neesențiale din
     respectivul regulament.
     Comisia a stabilit astfel de norme prin Regulamentul delegat (UE) 2019/2035 al Comisiei din
     28 iunie 2019 de completare a Regulamentului (UE) 2016/429 al Parlamentului European și al
     Consiliului în ceea ce privește normele pentru unitățile care dețin animale terestre și
     incubatoare, precum și pentru trasabilitatea anumitor animale terestre deținute și a ouălor
     pentru incubație2. Partea III din Regulamentul delegat (UE) 2019/2035 include norme pentru
     trasabilitatea animalelor terestre deținute și, mai precis, titlul II din partea III stabilește norme
     pentru trasabilitatea ovinelor și a caprinelor deținute, inclusiv mijloacele și metodele de
     identificare a animalelor respective, precum și derogările de la anumite cerințe prevăzute în
     dispozițiile respective.
     În special, articolul 45 din Regulamentul delegat (UE) 2019/2035 prevede obligații pentru
     operatorii de ovine și caprine deținute cu privire la mijloacele și metodele de identificare a
     animalelor respective, precum și aplicarea și utilizarea acestora. Una dintre derogările de la
     articolul 45 din actul delegat menționat, prevăzută la articolul 46 alineatul (4) din
     regulamentul respectiv, permite operatorilor care dețin ovine și caprine cu vârsta mai mică de
     12 luni să-și identifice animalele printr-o singură crotalie electronică, cu afișarea vizibilă a
     numărului de înregistrare unic al unității de naștere a animalului și a codului de identificare
     individual al animalului, în cazul în care respectivele animale sunt destinate transportului la
     abator, după ce au fost supuse unei operațiuni de colectare sau unei operațiuni de îngrășare
     într-o altă unitate, în același stat membru.
     Derogarea respectivă a fost bine acceptată de statele membre și de părțile interesate în cursul
     elaborării actului delegat și în contextul perioadei de prezentare de observații privind proiectul
     de act delegat. Cu toate acestea, ulterior, Comisia a primit diverse observații din partea unor
     părți interesate și a unor state membre cu privire la derogarea respectivă, care a fost percepută
     ca fiind prea împovărătoare pentru crescătorii de ovine și caprine, în special având în vedere
     prețul de piață scăzut obținut pentru animalele trimise la abator. S-a propus utilizarea unei
     crotalii convenționale, ca o alternativă mai potrivită și mai ieftină decât cea electronică.
     Având în vedere observațiile respective, Comisia a considerat că o crotalie convențională sau
     o bandă convențională pe chișiță, care este considerată o opțiune echivalentă unei crotalii
     convenționale la articolul 45 alineatul (1) din Regulamentul delegat (UE) 2019/2035, poate
     asigura un nivel suficient de trasabilitate pentru animalele destinate deplasării direct la un
     abator înainte de vârsta de 12 luni, atunci când ovinele și caprinele tinere sunt deplasate, după
     o operațiune de îngrășare, la un abator situat în același stat membru. Prin urmare, prezentul
     act delegat modifică normele prevăzute în Regulamentul (UE) 2019/2035, permițând o

     1
             JO L 84, 31.3.2016, p. 1.
     2
             JO L 314, 5.12.2019, p. 115.

RO                                                    1                                                      RO
 ---pagebreak---      derogare suplimentară pentru identificarea ovinelor și caprinelor tinere care sunt deplasate la
     abator, după ce au fost supuse unei operațiuni de îngrășare, în același stat membru. Această
     derogare suplimentară are scopul de a asigura buna funcționare a sistemului de identificare și
     înregistrare a animalelor respective în Uniune, evitând impunerea unor sarcini și costuri
     disproporționate asupra operatorilor și asigurând, în același timp, trasabilitatea animalelor
     respective.
     În plus, modificările introduse prin prezentul act delegat impun statelor membre care vor
     utiliza anumite derogări prevăzute la articolul 46 din Regulamentul delegat (UE) 2019/2035,
     inclusiv derogarea suplimentară introdusă prin prezentul proiect de act delegat, să stabilească
     proceduri pentru aplicarea acestora pe teritoriul lor. Prezenta modificare are ca scop evitarea
     oricărui risc pentru sănătatea animală sau a împiedicării trasabilității ovinelor și caprinelor
     deținute care ar putea decurge din aplicarea derogărilor respective, precum și prevenirea
     oricăror dificultăți operaționale potențiale legate de gestionarea acestora.

     2.       CONSULTĂRI ÎNAINTEA ADOPTĂRII ACTULUI
     Comisia a efectuat schimburi de informații cu Grupul de experți privind sănătatea animală
     (E00930) printr-o consultare scrisă. De asemenea, proiectul de regulament delegat a fost pus
     la dispoziția Parlamentului European și a Consiliului. Nu au fost primite observații din partea
     Parlamentului European sau a Consiliului. Au avut loc o serie de reuniuni cu o serie de părți
     interesate în cadrul Comitetului consultativ pentru sănătate animală, în cursul cărora au fost
     ilustrate și discutate scopul și conținutul proiectului de act delegat.
     În plus, observațiile părților interesate cu privire la proiectul de regulament delegat au fost
     colectate în contextul mecanismului de feedback privind o mai bună legiferare în perioada 19
     mai 2020 - 16 iunie 2020. În total au fost primite trei observații, incluzând opinii din partea
     următoarelor părți interesate: Confédération paysanne (FR), OVINFOS (FR), Federation
     nationale des eleveurs de chevres (FNEC)(FR).
     În plus, au existat trei opinii din partea autorităților publice (BG, IE și NL), transmise
     Comisiei prin e-mail.
     S-au prezentat următoarele solicitări și argumente principale:
     –        sectorul caprinelor a salutat dispozițiile prezentului regulament delegat, care sprijină
              posibilitățile de derogare existente în statele membre;
     –        cereri de a introduce o dispoziție pentru ca statele membre să permită o derogare pe
              teritoriile naționale.
     3.     ELEMENTELE JURIDICE ALE ACTULUI DELEGAT
     Prezentul regulament delegat trebuie să fie adoptat în cadrul Regulamentului (UE) 2016/429
     al Parlamentului European și al Consiliului și, în special, în temeiul articolului 118 alineatele
     (1) și (2) din regulamentul respectiv.

RO                                                  2                                                    RO
 ---pagebreak---                        REGULAMENTUL DELEGAT (UE) …/… AL COMISIEI

                                                    din 25.8.2020

                de modificare a Regulamentului delegat (UE) 2019/2035 de completare a
         Regulamentului (UE) 2016/429 al Parlamentului European și al Consiliului în ceea ce
         privește normele pentru unitățile care dețin animale terestre și incubatoare, precum și
          pentru trasabilitatea anumitor animale terestre deținute și a ouălor pentru incubație

                                          (Text cu relevanță pentru SEE)

     COMISIA EUROPEANĂ,
     având în vedere Tratatul privind funcționarea Uniunii Europene,
     având în vedere Regulamentul (UE) 2016/429 al Parlamentului European și al Consiliului din
     9 martie 2016 privind bolile transmisibile ale animalelor și de modificare și de abrogare a
     anumitor acte din domeniul sănătății animalelor („Legea privind sănătatea animală”) 3, în
     special articolul 118 alineatele (1) și (2),
     întrucât:
     (1)      Regulamentul (UE) 2016/429 stabilește norme de prevenire și control al bolilor care
              sunt transmisibile la animale sau la oameni, inclusiv, printre altele, norme pentru
              unitățile care dețin animale terestre și incubatoare, precum și pentru trasabilitatea
              anumitor animale terestre deținute și a ouălor pentru incubație în interiorul Uniunii. De
              asemenea, regulamentul acordă Comisiei competența de a adopta, prin intermediul
              actelor delegate, norme de completare a anumitor elemente neesențiale din respectivul
              regulament.
     (2)      Regulamentul delegat (UE) 2019/2035 al Comisiei4 stabilește norme suplimentare
              pentru unitățile înregistrate și autorizate pentru animalele terestre deținute și ouăle
              pentru incubație, precum și pentru trasabilitatea anumitor animale terestre deținute și a
              ouălor destinate incubației. În special, titlul II din partea III a regulamentului delegat
              menționat stabilește normele privind trasabilitatea ovinelor și caprinelor deținute,
              inclusiv obligațiile operatorilor în ceea ce privește mijloacele și metodele de
              identificare a animalelor respective.
     (3)      În plus, articolul 46 din Regulamentul delegat (UE) 2019/2035 prevede anumite
              derogări de la cerințele de trasabilitate pentru ovinele și caprinele deținute, prevăzute
              la articolul 45 din actul respectiv. Acestea includ posibilitatea ca operatorii care dețin
              ovine și caprine cu vârsta mai mică de 12 luni să-și identifice animalele cu o crotalie
              electronică unică, cu afișarea vizibilă a numărului de înregistrare unic și a codului de
              identificare, în cazul în care animalele respective sunt destinate transportului la un
              abator situat în același stat membru, după ce au fost supuse unei operațiuni de
              colectare sau de îngrășare. După adoptarea Regulamentului delegat (UE) 2019/2035,

     3
              JO L 84, 31.3.2016, p. 1.
     4
              Regulamentul delegat (UE) 2019/2035 al Comisiei din 28 iunie 2019 de completare a Regulamentului
              (UE) 2016/429 al Parlamentului European și al Consiliului în ceea ce privește normele pentru unitățile
              care dețin animale terestre și incubatoare, precum și pentru trasabilitatea anumitor animale terestre
              deținute și a ouălor pentru incubație (JO L 314, 5.12.2019, p. 115).

RO                                                         3                                                           RO
 ---pagebreak---            Comisia a primit diverse observații de la anumite părți interesate și state membre cu
           privire la implicațiile potențiale ale aplicării derogării respective, considerate prea
           împovărătoare pentru crescătorii de ovine și caprine, ținând seama în special de prețul
           mic de piață obținut de respectivii crescători pentru animalele sacrificate pentru
           consumul uman. Având în vedere considerațiile menționate la articolul 118 alineatul
           (3) din Regulamentul (UE) 2016/429, se poate considera că o crotalie convențională
           sau o bandă convențională pe chișiță asigură un nivel suficient de trasabilitate atunci
           când ovinele și caprinele tinere deținute, din unități de origine diferite, sunt deplasate,
           după o operațiune de îngrășare, la abator. De asemenea, un nivel suficient de
           trasabilitate poate fi asigurat numai în cazul în care aceste deplasări sunt înregistrate
           într-o bază de date unică și, prin urmare, au loc în același stat membru, ceea ce
           constituie, de asemenea, o cerință pentru majoritatea celorlalte derogări prevăzute la
           articolul 46 din Regulamentul delegat (UE) 2019/2035.
     (4)   Ținând seama de aceste considerații, este adecvat să se modifice Regulamentul (UE)
           2019/2035 prin adăugarea unei derogări suplimentare pentru ovinele și caprinele tinere
           deținute, astfel încât să nu se impună operatorilor sarcini și costuri disproporționate,
           asigurându-se în același timp trasabilitatea ovinelor și caprinelor deținute și buna
           funcționare a sistemului de identificare și înregistrare a animalelor respective.
     (5)   În plus, articolul 108 din Regulamentul (UE) 2016/429 impune statelor membre
           obligația de a institui un sistem de identificare și de înregistrare a animalelor terestre
           deținute, inclusiv a ovinelor și caprinelor deținute. Sistemul respectiv trebuie să
           dispună de proceduri stabilite pentru buna funcționare a sistemului, inclusiv pentru
           gestionarea derogărilor care se aplică în statele membre. Pentru a se evita orice risc
           pentru sănătatea animală și pentru a se asigura trasabilitatea ovinelor și caprinelor
           deținute, atunci când se aplică anumite derogări prevăzute la articolul 46 din
           Regulamentul (UE) 2019/2035, trebuie să existe obligația ca statele membre să
           stabilească proceduri privind aplicarea unor astfel de derogări.
     (6)   Întrucât Regulamentul delegat (UE) 2019/2035 se aplică începând cu 21 aprilie 2021,
           prezentul regulament trebuie să se aplice, de asemenea, de la data respectivă,
     ADOPTĂ PREZENTUL REGULAMENT:

                                                Articolul 1
     Regulamentul delegat (UE) 2019/2035 se modifică după cum urmează:
     (1)     La articolul 45 alineatul (4), litera (a) se înlocuiește cu următorul text:
             „(a) unul dintre mijloacele de identificare menționate la alineatul (2) din prezentul
                  articol, în conformitate cu derogările prevăzute la articolul 46;”
     (2)     La articolul 46, se adaugă următorul alineat (5):
             „(5) Prin derogare de la articolul 45 alineatul (2), operatorii care dețin ovine și
                  caprine destinate transportului la abator după ce sunt supuse unei operațiuni de
                  îngrășare în altă unitate pot să identifice fiecare animal cel puțin cu o crotalie
                  convențională sau cu o bandă convențională pe chișiță, menționate în anexa III
                  literele (a) și (b), cu afișarea vizibilă, lizibilă și de neșters fie a numărului de
                  înregistrare unic al unității de naștere a animalului, fie a codului de identificare
                  al animalului respectiv, cu condiția ca animalele în cauză:
                   (a)   să nu fie destinate deplasării într-un alt stat membru;

RO                                                   4                                                   RO
 ---pagebreak---                     și
                    (b)   să fie sacrificate înainte de vârsta de 12 luni.”
     (3)      La articolul 48 alineatul (4), se adaugă litera (c), după cum urmează:
              „(c) operatori pentru aplicarea derogărilor prevăzute la articolul 46 alineatele (4) și
                   (5).”

                                                Articolul 2
     Prezentul regulament intră în vigoare în a douăzecea zi de la data publicării în Jurnalul
     Oficial al Uniunii Europene.
     Se aplică de la 21 aprilie 2021.

     Prezentul regulament este obligatoriu în toate elementele sale și se aplică direct în toate statele
     membre.
     Adoptat la Bruxelles, 25.8.2020

                                                   Pentru Comisie
                                                   Președinta
                                                   Ursula VON DER LEYEN

RO                                                   5                                                     RO